ખાધેલા આહારનો અવિપાક, એટલે કે આહારનું પચન થવું નહીં, પરિશ્રમ વગર થાક લાગવો, ઉત્કલેશ એટલે કે મોળ આવવી, તીખા, ખાટા અને કડવા ઓડકાર આવવા, પેટ ભારે લાગવું, પેટની ઉપરના ભાગમાં તથા છાતીમાં છેક ગળા સુધી બળતરા થવી, ઊબકા-ઉછાળા આવવા, ઊલ્ટી થવી, શિરઃશૂળ, ખાવામાં અરુચિ, છાતીમાં પીડા, બેચેની, પેટમાં આફરો થવો, આંતરડામાં ગેસ અને ગડગડાટ થવો, શરીરના અંગોમાં શિથિલતા થવી વગેરે અમ્લપિત્તના લક્ષણો છે.